Ο **Μπάζιλ Ιωνίδης** (αγγλικά: *Basil Ionides, Βασίλειος Ιωνίδης,* 1884 – 1950) ήταν Βρετανός αρχιτέκτονας και συλλέκτης έργων τέχνης ελληνικής καταγωγής. Είναι γνωστός για τα βιβλία διακόσμησης που έγραψε καθώς και για τις εργασίες εσωτερικής διακόσμησης που διεξήγαγε το 1929 στο θέατρο Σαβόυ του Λονδίνου.

Βιογραφικό
----------

### Νεαρή ηλικία

Γεννήθηκε στην Γλασκώβη, και ήταν ο 4ος γιός του Λουκά Ιωνίδη και εγγονός του Έλληνα προξένου στο Λονδίνο, Αλέξανδρου Κωνσταντίνου Ιωνίδη. Κατά τις σπουδές του στην Σκωτία κατά την περίοδο 1900–1903, έγραψε διάφορα άρθρα σχετικά με την αρχιτεκτονική, και σχεδίασε το πρώτο κτήριο του στην ηλικία των 18 ετών. Μετά την ολοκλήρωση της πρακτικής του εργασίας το 1904 ή 1905, μετακόμισε στο Λονδίνο και άρχισε να εργάζεται ως αρχιτέκτονας.

Ξεκίνησε την δική του επιχείρηση το 1908 και σχεδίασε αρκετές οικίες. Κατά τον Α´ Παγκόσμιο Πόλεμο, υπηρέτησε ως μέλος των εφεδρικών δυνάμεων του Ναυτικού όπου είχε τον βαθμό εφέδρου αξιωματικού. Παραιτήθηκε από τον βαθμό του ωστόσο, καθώς προτιμούσε να είναι απλός ναύτης παρά να δίνει διαταγές σε άτομα τα οποία ήταν πολύ πιο έμπειρα από αυτόν στις υποθέσεις του ναυτικού. Τραυματίστηκε το 1917 και κατόπιν αποτάχθηκε, και επέστρεψε στην επιχείρηση του στρεφόμενος προς την διακόσμηση εσωτερικών χώρων.

### Μετέπειτα

Το 1930 παντρεύτηκε την Νέλι Σάμιουελ, γόνο αριστοκρατικής οικογένειας -ιδιοκτήτες της εταιρείας πετρελαιοειδών Shell Oil- την οποία γνώρισε κατά την διάρκεια της εργασίας του.Η Νέλι ασχολούνταν με την τέχνη και ήταν ειδικός σε θέματα ανατολίτικης πορσελάνης τα οποία και επίσης συνέλλεγε, πολλά από τα οποία δώρισε στον δήμο του Ρίτσμοντ. Έκαναν μαζί ένα γιό, ο οποίος πέθανε στην ηλικία των 9 ετών. Το 1931 αγόρασαν την έκταση του Μπάξτεντ Παρκ, το οποίο ανακαίνισαν και με την πάροδο του χρόνου έγιναν σημαντικοί συλλέκτες τέχνης. Το 1940 εκδηλώθηκε πυρκαγιά η οποία κατέστρεψε το σπίτι όπου ζούσαν, μαζί και με την σημαντική συλλογή έργων τέχνης. Κατά την διάρκεια του Β´ Παγκοσμίου Πολέμου, ο Ιωνίδης διέσωσε αρκετά έργα τέχνης από βομβαρδισμένα κτήρια, τα οποία ιδιοποιήθηκε και μετέφερε στην νέα οικία του. Το 1944, υπηρέτησε ως Σερίφης του Νότιγχαμ.

### Διακόσμηση

Ήταν σημαντικός αρχιτέκτονας και διακοσμητής της Αρ Ντεκό, και είναι κυρίως γνωστός για την διακόσμηση του θεάτρου Σαβόυ και του εστιατορίου Claridge's.

Έγγραψε 2 σημαντικά βιβλία σχετικά με την διακόσμηση, το *Colour and Interior Decoration* (1926, *χρώμα και εσωτερική διακόσμηση*) και *Colour in Everyday Rooms* (1934, *χρώμα στα καθημερινά δωμάτια*). Ο Ιωνίδης έγινε μέλος του Βασιλικού Βρετανικού Ινστιτούτου Αρχιτεκτόνων το 1931 και εταίρος το 1938.

Πέθανε στο Μπράιτον σε ηλικία 66 ετών και θάφτηκε στην εκκλησία στο Μπάξτεντ Παρκ.

Παραπομπές
----------

1. 1 2  (Αγγλικά, Τσεχικά, Σλοβακικά, Σλοβενικά, Πολωνικά, Ουγγρικά, Γερμανικά, Ιταλικά, σουηδικά, Κροατικά, Ισπανικά, Πορτογαλικά) *European Theatre Architecture*. Arts and Theatre Institute. 2338. Ανακτήθηκε στις 9  Οκτωβρίου 2017.
2. 1 2  (Αγγλικά) *Dictionary of Scottish Architects*. 200317. Ανακτήθηκε στις 9  Οκτωβρίου 2017.
3. ↑  Darryl Roger Lundy: (Αγγλικά) *The Peerage*. p11830.htm#i118300.
4. ↑  p11830.htm#i118300. Ανακτήθηκε στις 7  Αυγούστου 2020.
5. ↑  Darryl Roger Lundy: (Αγγλικά) *The Peerage*.
6. 1 2  Owens, Mitchell (2000-09-03). «ART/ARCHITECTURE; When Good Eye And Goodly Fortune Come Together – New York Times». query.nytimes.com.. Ανακτήθηκε στις 2008-06-19.
7. ↑  «Dictionary of Scottish Architects – DSA Architect Biography Report (June 19, 2008, 11:44 pm)». www.codexgeo.co.uk. Αρχειοθετήθηκε από το πρωτότυπο στις 28 Μαρτίου 2007. Ανακτήθηκε στις 19 Ιουνίου 2008.
8. ↑  «A handsome, early Victorian detached villa in an affluent enclave» (PDF). media.primelocation.com. Ανακτήθηκε στις 19 Ιουνίου 2008. [*νεκρός σύνδεσμος*]
9. 1 2 3 4  «Profile of Basil Ionides at the *Dictionary of Scottish Architects»*. 2006. Αρχειοθετήθηκε από το πρωτότυπο στις 28 Μαρτίου 2007. Ανακτήθηκε στις 19 Ιουνίου 2008. .
10. ↑  Information about Nellie Samuel and Basil Ionides at thePeerage.com. Retrieved on 19 June 2008.
11. ↑  «Vanderven & Vanderven Oriental Art». www.vanderven-vanderven.com. Αρχειοθετήθηκε από το πρωτότυπο στις 18 Ιουνίου 2008. Ανακτήθηκε στις 19 Ιουνίου 2008.
12. 1 2  «History». www.handpicked.co.uk. Αρχειοθετήθηκε από το πρωτότυπο στις 29 Ιουλίου 2008. Ανακτήθηκε στις 19 Ιουνίου 2008.
13. ↑  «"Buxted Park and the Medley Evelyn Connection", *Felbridge & District History Group* (2000)». Αρχειοθετήθηκε από το πρωτότυπο στις 27 Ιουλίου 2011. Ανακτήθηκε στις 22 Ιουλίου 2016.
14. ↑  *The London Gazette*: no. 36444. p. 1449. 28 March 1944.
15. ↑  «"Claridge's Hotel, London, England", *Elegant-Lifestyle.com*». Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 22 Ιουλίου 2016.
16. ↑  «moodmapper – Kaspar the Cat – The Savoy Hotel». www.moodmapper.com. Αρχειοθετήθηκε από το πρωτότυπο στις 29 Ιουνίου 2008. Ανακτήθηκε στις 19 Ιουνίου 2008.
17. ↑  «Amazon.co.uk: COLOUR AND INTERIOR DECORATION By Basil Ionides, 1926: Basil Ionides: Books». www.amazon.co.uk. Ανακτήθηκε στις 19 Ιουνίου 2008.
18. ↑  «Amazon.co.uk: COLOUR IN EVERYDAY ROOMS: WITH REMARKS ON SUNDRY ASPECTS OF DECORATION.: Basil. Ionides: Books». www.amazon.co.uk. Ανακτήθηκε στις 19 Ιουνίου 2008.
19. ↑  «St Margarets Church Buxted – History». www.cofebhd.org.uk. Αρχειοθετήθηκε από το πρωτότυπο στις 6 Μαΐου 2008. Ανακτήθηκε στις 19 Ιουνίου 2008.
20. ↑  «Flickr Photo Download: basil ionides grave». www.flickr.com. Ανακτήθηκε στις 19 Ιουνίου 2008.

Σχετική βιβλιογραφία
--------------------

* Obituary in *Builder*, 29 September 1950 v. 179, pp. 358 and 474
* Obituary in *RIBA Journal*, September 1950, London: Royal Institute of British Architects

Εξωτερικοί σύνδεσμοι
--------------------

* Φωτογραφίες της ανακαίνισης του θεάτρου Σαβόυ από τον Ιωνίδη - boisestate.edu

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 96146988
* ISNI: 0000 0001 1000 0483
* ULAN: 500067368

 |

 |